Adrian Ilie, sfat pentru Edi Iordănescu în vederea lotului pentru EURO 2024: "Mitriță și Coman la națională!"
Naționala României va juca în vara acestui an la EURO 2024, turneul final care va avea loc în Germania.
Adrian Ilie, fostul mare atacant român, i-a oferit un sfat selecționerului Edi Iordănescu în vederea lotului. "Cobra" îi vrea pe Mitriță și pe Coman, cei doi jucători revelație în actualul sezon de Liga 1, la echipa națională.
"Mitriță și Coman la națională!"
"Edi este destul de inteligent să își facă un lot. Nu cred că o să își pună problema că nu îl cheamă pe Mitriță la echipa națională. Sunt concurenți foarte mulți acolo și sigur va alege cei mai buni 20 de jucători.
Îi văd pe Mitriță și Coman la națională. Îi pui pe Mitriță număr 10 și pe Coman stânga, dar dacă mă întrebi pe cine aș prefera număr 10 poate aș spune altul. Mitriță poate să joace al doilea vârf.
Să nu supărăm pe nimeni, nu luăm decât 5 fundași, nici nu joacă, și băgăm 7 în atac. Îi luăm și pe Mitriță și pe Mihăilă și facem spectacol", a spus Adrian Ilie, pentru cei de la Fanatik.
Până acum, cifrele îi recomandă pe cei doi jucători. Florinel Coman a strâns momentan 14 goluri și 9 pase decisive, în timp ce Alexandru Mitriță a bifat 10 goluri și 9 asisst-uri.